CELEX: 22021D2213
Language: hr
Date: 2021-11-26 00:00:00
Title: Preporuka br. 1/2021 Vijeća za pridruživanje EU–Egipat od 26. studenoga 2021. o dogovoru o produljenju valjanosti Prioriteta partnerstva EU–Egipat [2021/2213]

14.12.2021   
               
               
                  HR
               
               
                  Službeni list Europske unije
               
               
                  L 447/8
               
            
         PREPORUKA br. 1/2021 VIJEĆA ZA PRIDRUŽIVANJE EU–EGIPAT
         od 26. studenoga 2021.
         o dogovoru o produljenju valjanosti Prioriteta partnerstva EU–Egipat [2021/2213]
         VIJEĆE ZA PRIDRUŽIVANJE EU–EGIPAT,
         uzimajući u obzir Euromediteranski sporazum o pridruživanju između Europskih zajednica i njihovih država članica, s jedne strane, i Egipta, s druge strane,
         budući da:
         
                     (1)
                  
                  
                     Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (1) („Sporazum”), potpisan je 25. lipnja 2001. i stupio je na snagu 1. lipnja 2004.
                  
               
                     (2)
                  
                  
                     U skladu s člankom 76. Sporazuma Vijeće za pridruživanje ovlašteno je donositi odluke s ciljem ostvarenja ciljeva Sporazuma.
                  
               
                     (3)
                  
                  
                     U članku 86. Sporazuma navodi se da stranke poduzimaju sve opće ili posebne mjere potrebne za ispunjenje svojih obveza u skladu sa Sporazumom te se brinu da se ostvare ciljevi utvrđeni u Sporazumu.
                  
               
                     (4)
                  
                  
                     Na sjednici Vijeća za pridruživanje 25. srpnja 2017. Europska unija i Egipat dogovorili su Prioritete partnerstva kako su utvrđeni u Preporuci br. 1/2017 Vijeća za pridruživanje (2), radi usmjeravanja partnerstva u razdoblju 2017.–2020.
                  
               
                     (5)
                  
                  
                     Slijedom pisma Europske unije obje su se stranke složile da bi valjanost Prioriteta partnerstva EU–Egipat, kao referentnog dokumenta za učvršćivanje partnerstva, trebalo produljiti do donošenja novih ažuriranih Prioriteta partnerstva.
                  
               
                     (6)
                  
                  
                     Člankom 10. Poslovnika Vijeća za pridruživanje predviđa se mogućnost donošenja odluka pisanim postupkom u razdoblju između sjednica ako se obje stranke tako dogovore,
                  
               PREPORUČUJE:
         
            Članak 1.
            Vijeće za pridruživanje pisanim postupkom odlučuje da se valjanost Prioriteta partnerstva EU–Egipat donesenih na sjednici Vijeća za pridruživanje 25. srpnja 2017. produljuje dok Vijeće za pridruživanje ne donese nove ažurirane Prioritete partnerstva.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 26. studenoga 2021.
            
               
                  Za Vijeće za pridruživanje EU–Egipat
               
               
                  Predsjednik
               
               Sameh Hassan SHOUKRY
            
         
         
            (1)  SL L 304, 30.9.2004., str. 39.
         
         
            (2)  Preporuka br. 1/2017 Vijeća za pridruživanje EU-Egipat od 25. srpnja 2017. o dogovoru o Prioritetima partnerstva EU-Egipat (SL L 255, 3.10.2017., str. 26.).